CELEX: C2007/297/23
Language: el
Date: 2007-12-08 00:00:00
Title: Υπόθεση C-443/06: Απόφαση του Δικαστηρίου (τέταρτο τμήμα) της 11ης Οκτωβρίου 2007 (αίτηση του Supremo Tribunal Administrativo -Πορτογαλία- για την έκδοση προδικαστικής αποφάσεως) — Erika Hollmann κατά Fazenda Pública (Άμεσοι φόροι — Φορολόγηση της υπεραξίας ακινήτου — Ελεύθερη κυκλοφορία των κεφαλαίων — Βάση επιβολής φόρου — Δυσμενής διάκριση — Συνοχή του φορολογικού συστήματος)

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/15
            
         Απόφαση του Δικαστηρίου (τέταρτο τμήμα) της 11ης Οκτωβρίου 2007 (αίτηση του Supremo Tribunal Administrativo -Πορτογαλία- για την έκδοση προδικαστικής αποφάσεως) — Erika Hollmann κατά Fazenda Pública
   (Υπόθεση C-443/06) (1)
   
   (Άμεσοι φόροι - Φορολόγηση της υπεραξίας ακινήτου - Ελεύθερη κυκλοφορία των κεφαλαίων - Βάση επιβολής φόρου - Δυσμενής διάκριση - Συνοχή του φορολογικού συστήματος)
   (2007/C 297/23)
   Γλώσσα διαδικασίας: η πορτογαλική
   Αιτούν δικαστήριο
   Supremo Tribunal Administrativo
   Διάδικοι στην υπόθεση της κύριας δίκης
   Erika Hollmann
   κατά
   Fazenda Pública
   
      παρισταμένου του Ministério Público
   Αντικείμενο της υποθέσεως
   Προδικαστική — Supremo Tribunal Administrativo — Ερμηνεία των άρθρων 12 ΕΚ, 18 ΕΚ, 39 ΕΚ, 43 ΕΚ και 56 ΕΚ — Φορολόγηση της υπεραξίας που αποκτάται από την εξ επαχθούς αξίας εκποίηση ακινήτων — Μη εφαρμογή της μερικής απαλλαγής, η οποία προβλέπεται για τους κατοίκους ημεδαπής, σε περίπτωση που η υπεραξία προκύπτει από εκποίηση πραγματοποιηθείσα από κάτοικο άλλου κράτους μέλους
   Διατακτικό της αποφάσεως
   Το άρθρο 56 ΕΚ πρέπει να ερμηνευθεί κατά την έννοια ότι απαγορεύει εθνική κανονιστική ρύθμιση, όπως η επίμαχη στην κύρια δίκη, δυνάμει της οποίας ο φόρος επί της υπεραξίας από τη μεταβίβαση ακινήτου σε κράτος μέλος είναι μεγαλύτερος, όταν η μεταβίβαση γίνεται από κάτοικο άλλου κράτους μέλους, από τον φόρο επί της υπεραξίας την οποία θα πραγματοποιούσε στο πλαίσιο της ίδιας συναλλαγής ο κάτοικος του κράτους μέλους όπου βρίσκεται το ακίνητο.
   
      (1)  ΕΕ C 326 της 30.12.2006.